
Παρασκευή, 17 Ιουλίου 2026

                                  ΕΠΕΙΓΟΥΣΑ ΕΝΗΜΕΡΩΣΗ ΠΡΟΣ ΤΟ ΚΑΤΑΝΑΛΩΤΙΚΟ ΚΟΙΝΟ

Ανάκληση προϊόντος: Κουτάλα σούπας Casa Mania



Η DEDEMAN HELLAS ΜΟΝΟΠΡΟΣΩΠΗ Α.Ε., ενημερώνει τους καταναλωτές ότι, το προϊόν  «Κουτάλα σούπας Casa Mania» (Item No 15351), το οποίο εισάγεται στην Ελλάδα από την εταιρεία ΤΣΑΚΩΝΑΣ Δ. ΜΟΝΟΣ Κ. Α.Ε. και διακινείται στην ελληνική αγορά μεταξύ άλλων και από την Dedeman Hellas ανακλήθηκε με απόφαση του ΕΦΕΤ. 
Η εταιρεία μας ΑΜΕΣΑ απέσυρε το συγκεκριμένο προϊόν από το σύνολο του δικτύου των καταστημάτων της, σε πλήρη συμμόρφωση με τις οδηγίες των αρμόδιων αρχών.
Σύμφωνα με τα αποτελέσματα εργαστηριακών ελέγχων του Β' Τμήματος της Β' Χημικής Υπηρεσίας Αθηνών του Γενικού Χημείου του Κράτους, στο εν λόγω προϊόν διαπιστώθηκε υπέρβαση των επιτρεπόμενων ορίων μετανάστευσης πρωτοταγών αμινών, γεγονός που το καθιστά μη συμμορφούμενο με τις απαιτήσεις της νομοθεσίας για τα υλικά που έρχονται σε επαφή με τρόφιμα και επικίνδυνο προς χρήση.
Καλούνται οι καταναλωτές που έχουν προμηθευτεί το συγκεκριμένο προϊόν να διακόψουν τη χρήση του και να το επιστρέψουν σε οποιοδήποτε κατάστημα PRAKTIKER της εταιρείας μας, όπου θα τους επιστραφεί το αντίτιμο της αγοράς του, σύμφωνα με την ισχύουσα διαδικασία επιστροφών.
Η DEDEMAN HELLAS ΜΟΝΟΠΡΟΣΩΠΗ Α.Ε. συνεργάζεται πλήρως με τον ΕΦΕΤ και τις αρμόδιες αρχές για την ολοκλήρωση όλων των προβλεπόμενων ενεργειών και παραμένει προσηλωμένη στη διασφάλιση της ποιότητας και της ασφάλειας των προϊόντων που διαθέτει στο καταναλωτικό κοινό.

